# PIRKIMO SĄLYGŲ 4 PRIEDAS „PAŠALINIMO PAGRINDAI“

*1 lentelė*

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| 1. | Tiekėjas šalinamas iš pirkimo procedūrų, jei (**VPĮ 46 straipsnio 1 dalis (**EBVPD III dalies A1–A6 punktai ir D1 punktas)):  Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  *Kai priimtu ir įsiteisėjusiu teismo sprendimu tiekėjui yra nustatytas šio pašalinimo pagrindo laikotarpis, perkančioji organizacija tiekėją iš pirkimo procedūros šalina teismo sprendime nurodytą laikotarpį.* | 1. Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:  priesaikos deklaracija;  oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 180 dienų iki tos dienos, kai galimas laimėtojas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 2. | Tiekėjas šalinamas iš pirkimo procedūrų, jei (**VPĮ 46 straipsnio 21 dalis** (EBVPD III dalies D2 punktas)):  Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 3. | Tiekėjas šalinamas iš pirkimo procedūrų, jei (**VPĮ 46 straipsnio 3 dalis (**EBVPD III dalies B1 ir B2 punktai)):  Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1) Dėl įsipareigojimų, susijusių su mokesčių mokėjimu (išskyrus socialinio draudimo įmokas), įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:  priesaikos deklaracija;  oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 120 dienų iki tos dienos, kai galimas laimėtojas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento.   Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:  priesaikos deklaracija;  oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 4. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 1 punktas** (EBVPD III dalies C10 punktas)):  Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | Iš tiekėjų įrodančių dokumentų nereikalaujama. Užtenka pateikto EBVPD. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 5. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 2 punktas** (EBVPD III dalies C12 punktas)):  Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | Iš tiekėjų įrodančių dokumentų nereikalaujama. Užtenka pateikto EBVPD. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 6. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 3 punktas** (EBVPD III dalies C13 punktas)):  Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | Iš tiekėjų įrodančių dokumentų nereikalaujama. Užtenka pateikto EBVPD. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 7. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 4 punktas** (EBVPD III dalies C15 punktas)):  Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | Iš tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją adresu:** <https://vpt.lrv.lt/melaginga-informacija-pateikusiu-tiekeju-sarasas-3> | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 8. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 5 punktas** (EBVPD III dalies C15 punktas)):  Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | Iš tiekėjų įrodančių dokumentų nereikalaujama. Užtenka pateikto EBVPD. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 9. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 6 punktas** (EBVPD III dalies C14 punktas)):  Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | Iš tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalyje 6 punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją adresais:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 10. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 7 punkto a papunktis** (EBVPD III dalies C11 punktas)):  Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | Iš tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 7 punkto a papunktyje nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:** <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 11. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 7 punkto b papunktis** (EBVPD III dalies C11 punktas)):  Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | Iš tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 7 punkto b papunktyje nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:** <https://www.vmi.lt/evmi/mokesciu-moketoju-informacija> skelbiamą informaciją. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |
| 12. | Tiekėjas šalinamas iš pirkimo procedūrų, jei (**VPĮ 46 straipsnio 4 dalies 7 punkto c papunktis** (EBVPD III dalies C11 punktas)):  Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.  *Kai priimtu ir įsiteisėjusiu teismo sprendimu tiekėjui yra nustatytas šių pašalinimo pagrindų laikotarpis, perkančioji organizacija tiekėją iš pirkimo procedūros šalina teismo sprendime nurodytą laikotarpį.*  *Tiekėjas pašalinamas iš pirkimo procedūros pagal šiuos pašalinimo pagrindus ir tuo atveju, kai perkančioji organizacija turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti šių pašalinimo pagrindų taikymo.* | Iš tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 7 punkto c papunktyje punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. | Tiekėjas, kiekvienas tiekėjų grupės narys ir kiekvienas kitas ūkio subjektas, kurio pajėgumais remiasi tiekėjas. |

# PIRKIMO SĄLYGŲ 5 PRIEDAS „KVALIFIKACIJOS REIKALAVIMAI TIEKĖJUI“

*2 lentelė*

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| **Techninis ir profesinis pajėgumas** | | | |
| 1. | ***Panašių paslaugų teikimo patirtis*** | | |
| Tiekėjas per paskutinius 3 (trejus) metus iki pasiūlymo pateikimo termino pabaigos arba per laiką nuo tiekėjo įregistravimo dienos (jei tiekėjas vykdė veiklą mažiau nei 3 (trejus) metus) pagal vieną ar daugiau sutarčių savo jėgomis yra suteikęs arba teikia informacinės sistemos kūrimo ir/ar diegimo, modifikavimo, tobulinimo ir/ar palaikymo paslaugas, kurių bendra vertė yra ne mažesnė kaip **180 000,00 (vienas šimtas aštuoniasdešimt tūkstančių eurų) Eur be PVM.**  Tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių jau įvykdytomis dalimis. Suteiktų paslaugų vertė yra sumuojama.  Jei tiekėjas teikia informaciją ***apie įvykdytą sutartį,*** sutartis gali būti pradėta vykdyti anksčiau, nei prieš 3 (trejus) metus, tačiau sutarties vykdymo pabaiga turi patekti į 3 (trejų) metų laikotarpį, skaičiuojant nuo paskutinės pasiūlymų pateikimo termino dienos.  ***Pastaba.*** *Sąvoka „per paskutinius 3 (trejus) metus“ reiškia terminą, skaičiuojamą nuo paskutinės pasiūlymų pateikimo termino dienos skaičiuojant atgal pilnais metais. Pavyzdžiui, jeigu pasiūlymų pateikimo termino paskutinė diena yra 2025 m. balandžio 1 d., tuomet „per paskutinius 3 (trejus) metus“ reiškia laikotarpį nuo 2022 m. kovo 31 d. iki 2025 m. kovo 31 d. imtinai.* | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo per paskutinius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus) iki pasiūlymo pateikimo termino pabaigos savo jėgomis suteiktų arba teikiamų paslaugų sąrašą, pagal Specialiųjų pirkimo sąlygų 10 priede ***„Tiekėjo suteiktų paslaugų sąrašas“*** pateiktą formą, kurioje nurodomas: sutarties pavadinimas, trumpas sutarties aprašymas (nurodant suteiktas paslaugas, jų vertes Eur be PVM), sutarties sudarymo data, sutarties įvykdymo data (jei įvykdyta) arba galiojimo data (jei sutartis dar neįvykdyta), paslaugų teikimo laikotarpis (pradžia – pabaiga), Užsakovo pavadinimas, adresas, telefono Nr., Užsakovo kontaktinio asmens vardas, pavard4, telefono Nr., el. paštas.  2) Užsakovo (-ų) pažymą (-as) apie tinkamai suteiktas paslaugas. Pateikiamose pažymose turi būti nurodytos suteiktos paslaugos, paslaugų bendros sumos, sutarties įvykdymo data (jei teikiama informacija apie įvykdytą sutartį), paslaugų teikimo laikotarpis (pradžia–pabaiga), paslaugų gavėjai (tiek viešieji, tiek privatieji), ar paslaugos buvo atliktos tinkamai.  Tuo atveju, jeigu pateikiama informacija apie ***vykdomą*** sutartį, turi būti aiškiai nurodyta, kokios veiklos buvo atliktos, kad per nurodytą laikotarpį pagal atliktas veiklas tiekėjas turėtų pirkimo sąlygose reikalaujamą patirtį.  Abiejų šalių pasirašyti priėmimo-perdavimo aktai ar kiti lygiaverčiai dokumentai yra tinkami tik tuo atveju, jei juose yra pateikta informacija apie tai, kad paslaugos suteiktos ir užsakovas dėl suteiktų paslaugų pretenzijų neturi ar kita informacija leidžianti įsitikinti, jog paslaugos suteiktos tinkamai.  Jeigu užsakovai nevykdo veiklos ar dėl kitų pagrįstų priežasčių negali išduoti tokios pažymos, tiekėjas pateikia savo deklaraciją.  *Pateikiamos skaitmeninės dokumentų kopijos.*  ***Pastaba.*** *Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijų arba išrašų iš sutarčių bei projekto objektą apibūdinančių dokumentų (pvz., techninės užduoties) arba be išankstinio įspėjimo susisiekti su Tiekėjo nurodytu užsakovo atstovu.* | Tiekėjas, jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, pristatytos (ir sumontuotos, jei taikoma) prekės ar paslaugos (priklausomai nuo perkamo objekto), jų apimtis, vertė, o ne visas vykdytos sutarties objektas. |
| 2. | ***Personalo išsilavinimas ir profesinė kvalifikacija*** | | |
| Tiekėjas turi pasiūlyti kvalifikuotus specialistus, kurie turi atitikti 2.1–2.6. papunkčiuose nurodytus kvalifikacijos reikalavimus (vienas specialistas gali būti nurodomas į kelias pozicijas, jeigu jis turi reikiamą kvalifikaciją, atitinkančią kelias pozicijas).  Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas (t. y. tiekėjas negali siūlyti kelių asmenų, kurie kartu atitinka specialisto reikalavimus).  Visi specialistai turi gebėti gerai rašyti, kalbėti ir suprasti lietuvių kalbą (jei lietuvių kalba nėra gimtoji, ne žemesnis kaip C1 lygis pagal *Europass* kalbų pasą). Jei specialistas nemoka lietuvių kalbos, reikalavimas gali būti tenkinamas numatant vertimo žodžiu ir raštu paslaugas, išlaidas vertimo paslaugoms prisiima tiekėjas.  ***Pastabos:***  *1. Patirties įgijimo terminai skaičiuojami iki paskutinės pasiūlymų pateikimo termino datos.*  *2. Vertinant specialistų patirtį sutartyje numatytos veiklos, kurias atliko specialistai turi būti įgyvendintos per reikalaujamą 3 metų laikotarpį, skaičiuojant nuo paskutinės pasiūlymų pateikimo termino dienos, skaičiuojant atgal pilnais metais. Pavyzdžiui, jeigu pasiūlymų pateikimo termino paskutinė diena yra 2025 m. balandžio 1 d., tuomet „per pastaruosius 3 (trejus) metus“ reiškia laikotarpį nuo 2023 m. kovo 31 d. iki 2025 m. kovo 31 d. imtinai.*  *3. Jei specialisto patirtis įgyta ne darbovietėje, o vykdant projektus, tokiu atveju patirtis skaičiuojama mėnesių tikslumu, o tuo pat metu vykdytų projektų trukmė nesumuojama.**Jeigu specialistas projekte dirbo nepilną mėnesį, tokiu atveju pilnas mėnuo skaičiuojamas, jeigu dirbta 15 ar daugiau kalendorinių dienų.*  *4.* *Vertinant specialistų, nurodytų 2.1–2.6 papunkčiuose, patirtį sutartyje numatytos veiklos, kurias atliko specialistai, turi būti įgyvendintos per reikalaujamą 3 metų laikotarpį, skaičiuojant nuo paskutinės pasiūlymų pateikimo termino dienos arba per reikalaujamą 3 metų laikotarpį iki pasiūlymų pateikimo termino pabaigos sutartys turi būti įvykdytos (t. y. pasirašyti suteiktų paslaugų perdavimo-priėmimo aktai/* *informacinės sistemos diegimo darbai baigti, sistema priduota gamybinei eksploatacijai).* | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) Tiekėjo siūlomų už sutarties vykdymą atsakingų specialistų sąrašą pagal Specialiųjų pirkimo sąlygų 11 priede ***„Tiekėjo siūlomų specialistų sąrašas“***pateiktą formą, kurioje nurodomas kiekvieno siūlomo specialisto patirties, vykdant reikalavimuose nurodytas veiklas, aprašymas (vykdytos sutarties/projekto pavadinimas, data ir Nr., sutarties/projekto aprašymas, užsakovo duomenys, sutarties/projekto pradžia ir pabaiga, specialisto vykdytos veiklos, vaidmuo, pirkimo dalis, kuriai siūlomas specialistas, pozicija, kuriai siūlomas specialistas, specialisto pasitelkimo pagrindas). Turi būti nurodyta tiek ir tokio pobūdžio sutarčių, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį;  2) Jeigu siūlomas specialistas nėra tiekėjo darbuotojas, turi būti pateikiamas specialisto pasirašytas sutikimas atlikti jam priskirtas funkcijas, ketinimų protokolas, sutartis arba kitas dokumentas, sudarytas iki pasiūlymų pateikimo termino pabaigos, įrodantis, kad specialisto ištekliai tiekėjui laimėjus viešąjį pirkimą ir pasirašius viešojo pirkimo sutartį bus prieinami.  **Pastaba.** Perkančioji organizacija, norėdama įsitikinti arba pasitikslinti pateiktą informaciją apie specialistų kvalifikaciją, gali atskiru prašymu paprašyti pateikti įvykdytų sutarčių (projektų) kopijas arba išrašus iš sutarčių (projektų) bei sutarties (projekto) objektą apibūdinančius dokumentus ( pvz., techninę užduotį) arba be išankstinio įspėjimo susisiekti su Tiekėjo nurodytu užsakovo atstovu.  *Pateikiamos skaitmeninės dokumentų kopijos.* | Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas), kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.  Jei planuojamas specialistas nėra Tiekėjo arba ūkio subjektų grupės nario darbuotojas, bet sutinka dalyvauti pasiūlymo įgyvendinime, jei pasiūlymas laimės, turi būti pateiktas išankstinis susitarimas su specialistu. Specialisto keitimas pasiūlymo įgyvendinimo metu galimas tik suderinus su Užsakovu. Susitarimo su specialistu nevykdymas bus laikomas esminiu sutarties pažeidimu. |
| 2.1. | Tiekėjas pirkimo sutarties vykdymui turi pasiūlyti **Projekto vadovą,** kuris:  1) turi tarptautiniu mastu pripažįstamą projekto vadovo kvalifikaciją;  2) per pastaruosius 3 (trejus) metus iki pasiūlymo pateikimo termino pabaigos turi būti vadovavęs ne mažiau kaip 1 (vienai) sutarčiai (projektui), kurios apimtyje buvo kuriama arba atnaujinama informacinė sistema, o siūlomas specialistas jame/joje buvo paskirtas projekto vadovu. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) 2 punkte reikalaujamus dokumentus.  2) Siūlomo specialisto kvalifikaciją patvirtinantį  **CompTIA Project+** arba **Project Management Professional – PMP,** arba **PRINCE2** galiojantį sertifikatą arba kitą kvalifikaciją įrodantį lygiavertį dokumentą (lygiaverčio dokumento lygiavertiškumą turi įrodyti tiekėjas). Lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą, patvirtinantys dokumentai, tuo tarpu vien tik kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams. |
| 2.2. | Tiekėjas pirkimo sutarties vykdymui turi pasiūlyti **Programuotoją,** kuris per pastaruosius 3 (trejus) metus iki pasiūlymo pateikimo termino pabaigos dalyvavo įgyvendinant ne mažiau kaip 1 (vieną) informacinės sistemos kūrimo ar atnaujinimo projektą ar sutartį, kurios metu atliko informacinės sistemos programavimo darbus JAVA, PHP ar lygiavertėmis programavimo kalbomis. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) 2 punkte reikalaujamus dokumentus. |
| 2.3. | Tiekėjas pirkimo sutarties vykdymui turi pasiūlyti **Informacinių technologijų architektūros ekspertą (architektą)**, kuris:  1) turi tarptautiniu mastu pripažįstamą veiklos architekto kvalifikaciją;  2) per pastaruosius 3 (trejus) metus iki pasiūlymo pateikimo termino pabaigos dalyvavo įgyvendinant ne mažiau kaip 1 (vieną)informacinės sistemos kūrimo ar atnaujinimo projektą ar sutartį, kurios metu rengė informacinės sistemos architektūrą. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) 2 punkte reikalaujamus dokumentus.  2) Siūlomo testuotojo Foundation Level kvalifikaciją patvirtinantį **TOGAF** arba **Oracle IT Architecture Certifield Architecture Specialist** galiojantį sertifikatą arba kitą kvalifikaciją įrodantį lygiavertį dokumentą (lygiaverčio dokumento lygiavertiškumą turi įrodyti tiekėjas). Lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą, patvirtinantys dokumentai, tuo tarpu vien tik kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams. |
| 2.4. | Tiekėjas pirkimo sutarties vykdymui turi pasiūlyti **Testuotoją**, kuris:  1) turi tarptautiniu mastu pripažįstamą testuotojo kvalifikaciją;  2) per paskutinius 3 (trejus) metus iki pasiūlymo pateikimo termino pabaigos dalyvavo įgyvendinant ne mažiau kaip 1 (vieną) informacinės sistemos kūrimo ar atnaujinimo projektą ar sutartį, kurios metu vykdė priėmimo testavimus. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) 2 punkte reikalaujamus dokumentus.  2) Siūlomo specialisto kvalifikaciją patvirtinantį  **ISTQB Certified Tester** galiojantį sertifikatą arba kitą kvalifikaciją įrodantį lygiavertį dokumentą (lygiaverčio dokumento lygiavertiškumą turi įrodyti tiekėjas). Lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą, patvirtinantys dokumentai, tuo tarpu vien tik kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams. |
| 2.5. | Tiekėjas pirkimo sutarties vykdymui turi pasiūlyti **Informacinių sistemų analitiką,** kuris:  1) turi tarptautiniu mastu pripažįstamą informacinių sistemų analitiko kvalifikaciją;  2) per paskutinius 3 (trejus) metus iki pasiūlymo pateikimo termino pabaigos dalyvavo įgyvendinant ne mažiau kaip 1 (vieną) informacinės sistemos kūrimo ar atnaujinimo projektą ar sutartį, pagal kurią atliko veiklos poreikių analizės, sistemų funkcionalumo analizės, programavimo užduočių specifikavimo darbus. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) 2 punkte reikalaujamus dokumentus.  2) Siūlomo specialisto kvalifikaciją patvirtinantį  **OMG Certified UML Intermediate** arba **Certified Business Analysis Professional,** arba **OMG Certified Expert in BPM** galiojantį sertifikatą arba kitą kvalifikaciją įrodantį lygiavertį dokumentą (lygiaverčio dokumento lygiavertiškumą turi įrodyti tiekėjas). Lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą, patvirtinantys dokumentai, tuo tarpu vien tik kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams. |
| 2.6. | Tiekėjas pirkimo sutarties vykdymui turi pasiūlyti **Ergonomikos (vartotojo sąsajos kokybės) ekspertą ,** kuris:  1) turi tarptautiniu mastu pripažįstamą informacinių sistemų naudotojų sąsajų ergonomikos eksperto kvalifikaciją;  2) per paskutinius 3 (trejus) metus iki pasiūlymo pateikimo termino pabaigos dalyvavo įgyvendinant ne mažiau kaip 1 (vieną) informacinės sistemos kūrimo ar atnaujinimo projektą ar sutartį, kurios metu atliko informacinės sistemos naudotojo sąsajos kokybės (angl *„usability“)* vertinimą. | Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:  1) 2 punkte reikalaujamus dokumentus.  2) Siūlomo specialisto kvalifikaciją patvirtinantį  **Certified Usability Analyst (CUA)** arba  **Certified Human Factors Engineering Professional** galiojantį sertifikatą arba kitą kvalifikaciją įrodantį lygiavertį dokumentą (lygiaverčio dokumento lygiavertiškumą turi įrodyti tiekėjas). Lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą, patvirtinantys dokumentai, tuo tarpu vien tik kursų, seminarų, mokymo programų išklausymą patvirtinantys dokumentai nelaikomi lygiaverčiais tarptautiniu mastu pripažįstamą kvalifikaciją patvirtinantiems sertifikatams. |  |

***Tuo atveju, jeigu specialistas dirbo ne pilną mėnesį, patirtis skaičiuojama taip: jeigu per mėnesį dirbta mažiau kaip 15 atitinkamo mėnesio kalendorinių dienų, laikoma, kad jis neturi 1 mėnesio patirties, jeigu per mėnesį dirbta ne mažiau kaip 15 atitinkamo mėnesio kalendorinių dienų, laikoma, kad specialistas turi 1 mėnesio patirtį.***